**П Р Е Д Н А Ц Р Т**

На основу члана 15. Закона о Управи за индиректно опорезивање (''Службени гласник БиХ'', број 89/05) и члана 61. став 2. Закона о управи (''Службени гласник БиХ'', бр. 32/02, 102/09 и 72/17), а ради спровођења царинских и пореских ослобађања из члана 28. Оквирног споразума о финансијском партнерству између Европске комисије и Босне и Херцеговине о посебним аранжманима за спровођење финансијске помоћи Уније Босни и Херцеговини у оквиру Инструмента претприступне помоћи (ИПА III) ("Службени гласник БиХ - Међународни уговори", број 7/22), а уз сагласност Министарства финансија и трезора Босне и Херцеговине, Министарства спољне трговине и економских односа Босне и Херцеговине и Дирекције за европске интеграције, директор Управе за индиректно опорезивање д о н о с и

**ИНСТРУКЦИЈУ**

**о измјенама и допунама Инструкције о поступку остваривања царинских и пореских**

**ослобађања у складу са Оквирним споразумом о финансијском партнерству између Европске комисије и Босне и Херцеговине о посебним аранжманима за спровођење финансијске**

**помоћи Уније Босни и Херцеговини у оквиру Инструмента претприступне помоћи (ИПА III)**

**Члан 1.**

У Инструкцији о поступку остваривања царинских и пореских ослобађања у складу са Оквирним споразумом о финансијском партнерству између Европске комисије и Босне и Херцеговине о посебним аранжманима за спровођење финансијске помоћи Уније Босни и Херцеговини у оквиру Инструмента претприступне помоћи (ИПА III) (''Службени гласник БиХ'', број 16/23) у члану 3. иза става (2) додаје се нови став (3) који гласи:

''(3) У складу са релевантним одредбама финансијских споразума, у "програмима територијалне сарадње" са земљама чланицама Европске уније који се спроводе у подијељеном управљању (програми: Interreg VI-B Јадранско-јонски транснационални програм 2021-2027, Interreg VI-B транснационални Програм за дунавску регију 2021-2027, Interreg Euro-MED транснационални програм 2021-2027, међурегионални програм Interreg Европа 2021-2027, међурегионални програм URBACT IV 2021-2027, Interreg VI-A ИПА Хрватска-БиХ-Црна Гора 2021-2027) ПДВ је прихватљив трошак у уговорима чија вриједност износи до пет милиона еура са укљученим ПДВ-ом те се у наведеним случајевима процедура ослобађања од ПДВ-а не спроводи.''

**Члан 2.**

У члану 4. став (3) мијења се и гласи:

''(3) Потврду за ослобађање од плаћања увозних дажбина, ПДВ-а и других индиректних пореза при увозу робе и за ослобађање од плаћања ПДВ-а и других индиректних пореза при набавци добара и услуга у Босни и Херцеговини у оквиру ''програма територијалне сарадње'' имплементираних у индиректном и подијељеном управљању (програми: Interreg VI-B Јадранско-јонски транснационални програм 2021-2027, Interreg VI-B транснационални Програм за дунавску регију 2021-2027, Interreg Euro-MED транснационални програм 2021-2027, међурегионални програм Interreg Европа 2021-2027, међурегионални програм URBACT IV 2021-2027, Interreg VI-A ИПА Хрватска-БиХ-Црна Гора 2021-2027 и ИПА CBC Србија-БиХ 2021-2027), издаје и овјерава Министарство финансија и трезора Босне и Херцеговине у складу са ставом (5) овог члана, изузев за трошак ПДВ-а у случајевима наведеним у члану 3. став (3) ове инструкције.''

**Члан 3.**

У члану 5. ставу (2) иза тачке ф) додаје се нова тачка г) која гласи:

''г) ПДВ прихватљив трошак / ПДВ није прихватљив трошак''.

**Члан 4.**

Члан 6. мијења се и гласи:

''Члан 6.

(Ослобађање од плаћања царине

и других индиректних пореза на робу која се увози)

1. Са изузетком за трошак ПДВ-а у случајевима наведеним у члану 3. став (3) ове инструкције, роба која се у оквиру програма ИПА III или било којег другог инструмента Уније, укључујући Програме Уније, увози и пушта у слободан промет у царинско подручје Босне и Херцеговине, ослобођена је од плаћања царине и других индиректних пореза према члану 28. став (1) и став (2) тачка (ц) Оквирног споразума ИПА III. Извођач је корисник ослобађања.
2. Личне ствари и ствари за домаћинство које за личну употребу увозе физичке особе (и чланови њихових ужих породица), осим оних који су ангажовани локално, које обављају задатке дефинисане у уговорима о услугама или радовима или грантовима или уговорима или споразумима о тwиннингу, изузети су од плаћања царина или увозних такса, ПДВ-а и других индиректних пореза према члану 28. став (2) тачка (ј) Оквирног споразума ИПА III, с тим што се наведене личне ствари и предмети за домаћинство поново извозе или продају у Босни и Херцеговини, у складу са прописима који су на снази у Босни и Херцеговини након истека уговора.
3. Ослобађање наведено у ст. (1) и (2) овог члана остварује се код царинске испоставе на подручју Босне и Херцеговине којој је предочена роба која је предмет ослобађања, код које испоставе се подносе сљедећа документа:
4. за ослобађање из става (1) овог члана у случајевима у којима и ПДВ није прихватљив трошак:
5. царинска декларација (ЈЦИ) за пуштање предметне робе у слободан промет (шифра поступка - прве двије цифре ''42'' у првој подјели поља 37), која се сматра и захтјевом за ослобађање, попуњена у складу са правилима о попуњавању царинске декларације, те уз уписивање у другој подјели поља 37 царинске декларације шифре ''217'' (шифра за ослобађање од плаћања индиректних пореза у оквиру ИПА III или било којег другог инструмента Уније, укључујући Програме Уније, према члану 28. став (2) тачка (ц) Оквирног споразума ИПА III, по Потврди ИПА III ДЕУ) или шифре ''218'' (шифра за ослобађање од плаћања индиректних пореза у оквиру ИПА III према члану 28. став (2) тачка (ц) Оквирног споразума ИПА III, по Потврди ИПА III МФТ), зависно од случаја,
6. Потврда ИПА III ДЕУ или Потврда ИПА III МФТ, зависно од случаја, издата у складу са чланом 4. ове инструкције. Контролни број и датум наведене потврде уписују се у поље 44 царинске декларације и то уз шифру документа ''IPAU'' или ''IPAT'', зависно која потврда је у питању,
7. спецификација робе из увоза, на коју се односи потврда из алинеје 2) ове тачке, а која садржи податке и овјеру наведену у члану 4. став (2) или став (5) ове инструкције, зависно од случаја. Спецификација робе подноси се у два оригинална примјерка, од којих један примјерак царинска испостава, након овјере (уз означење MRN броја и датума предметне царинске декларације), враћа кориснику ослобађања, а други задржава уз царинску декларацију,
8. за ослобађање из става (1) овог члана у случајевима из члана 3. став (3) ове инструкције (у којима је ПДВ прихватљив трошак, што значи да се ПДВ плаћа):
9. царинска декларација (ЈЦИ) за пуштање предметне робе у слободан промет (шифра поступка - прве двије цифре ''42'' у првој подјели поља 37), која се сматра и захтјевом за ослобађање, попуњена у складу са правилима о попуњавању царинске декларације, те уз уписивање у другој подјели поља 37 царинске декларације шифре ''220'' (шифра за ослобађање од плаћања индиректних пореза, осим ПДВ-а, у складу са ЕУ ''програмом територијалне сарадње'' наведеног у Потврди ИПА III МФТ из алинеје 2) ове тачке и чланом 28. став (2) тачка (ц) Оквирног споразума ИПА III),
10. Потврда ИПА III МФТ, издата од МФТ у складу са чланом 4. став (3) ове инструкције, у којој је у тачки ''VII. Статус програма'' означено да је ПДВ прихватљив трошак (што значи да се ПДВ плаћа при увозу на коју се односи та потврда). Контролни број и датум наведене потврде уписују се у поље 44 царинске декларације и то уз шифру документа ''IPAP'',
11. спецификација робе из увоза, на коју се односи потврда из алинеје 2) ове тачке, а која садржи податке и овјеру наведену у члану 4. став (4) или став (5) ове инструкције, зависно од случаја. Спецификација робе подноси се у два оригинална примјерка, од којих један примјерак царинска испостава, након овјере (уз означење MRN броја и датума предметне царинске декларације), враћа кориснику ослобађања, а други задржава уз царинску декларацију,
12. за ослобађање из става (2) овог члана:
13. царинска декларација за пуштање предметне робе у слободан промет (шифра поступка - прве двије цифре ''42'' у првој подјели поља 37), која се сматра и захтјевом за ослобађање, попуњена у складу са правилима о попуњавању царинске декларације, те уз уписивање у другој подјели поља 37 царинске декларације шифре "219" (шифра за ослобађање од плаћања индиректних пореза у оквиру ИПА III или било којег другог инструмента Уније, укључујући Програме Уније, према члану 28. став (2) тачка (ј) Оквирног споразума ИПА III),
14. потврду издату од ДЕУ, а којом се потврђује да је корисник наведеног ослобађања ангажован за обављање задатака у оквиру ИПА III или било којег другог инструмента Уније, укључујући Програме Уније, дефинисаних уговором или споразумом из члана 28. став (2) тачка (ј) Оквирног споразума ИПА III. Контролни број и датум наведене потврде уписује се у поље 44 царинске декларације и то уз шифру документа ''IPA3'',
15. списак робе која се увози, потписан од стране корисника ослобађања, у два примјерка, од којих један примјерак царинска испостава, након овјере (уз означење MRN броја и датума предметне царинске декларације), враћа кориснику ослобађања, а други задржава уз царинску декларацију.
16. Ако се увоз робе по основу ослобађања из ст. (1) и (2) овог члана не врши одједном, него сукцесивно, за исту се, код сваког појединачног увоза, царинска декларација из става (3) овог члана подноси код исте царинске испоставе код које је првобитно започет поступак увоза и ослобађања. Та царинска испостава прати увоз робе путем сукцесивног отписа врсте, количине и вриједности робе која се увози по свакој царинској декларацији, уз означење MRN броја и датума предметне царинске декларације, на поднијетој спецификацији робе из увоза и на потврди из става (3) тачка а) алинеја 2) или тачка б) алинеја 2) овог члана (зависно од случаја), односно на списку робе из става (3) тачка ц) алинеја 3) овог члана.
17. Одлуку о ослобађању од плаћања увозних дажбина, ПДВ-а и других индиректних пореза или ослобађању од плаћања увозних дажбина и других индиректних пореза, осим ПДВ-а (зависно од случаја) по прихваћеној царинској декларацији из става (3) овог члана, царинска испостава доноси у виду забиљешке у пољу Ц декларације: ''Ослобођено по чл. 28. став (2) тачка (ц) Оквирног споразума ИПА III'' или ''Ослобођено по чл. 28. став (2) тачка (ј) Оквирног споразума ИПА III'', ако поднијета царинска декларација и уз њу приложена документа садрже све потребне податке и захтјев корисника ослобађања се у цјелости усваја. Наведену забиљешку царинска испостава уноси и у инспекцијски акт предметне царинске декларације.''

**Члан 5.**

У члану 7. став (1) мијења се и гласи:

''(1) У складу са чланом 28. ст. (1) и (2) тач. (д) и (е) Оквирног споразума ИПА III, испорука добара и услуга у Босни и Херцеговини по уговору у оквиру програма ИПА III или било којег другог инструмента Уније, укључујући Програме Уније ослобођена је од плаћања ПДВ-а, изузев за трошак ПДВ-а у случајевима наведеним у члану 3. став (3) ове инструкције.''

**Члан 6.**

Прилог 2. замјењује се новим Прилогом 2., који чине саставни дио ове инструкције.

**Члан 7.**

(Ступање на снагу)

Ова инструкција ступа на снагу наредног дана од дана доношења и објављује се у ''Службеном гласнику БиХ''.

**Д И Р Е К Т О Р**

Број: 01-02-2- \_\_\_\_\_\_\_\_\_\_\_\_\_ /25

Бања Лука, \_\_\_\_\_\_\_ 2025. године **Др Зоран Тегелтија**

**О б р а з л о ж е њ е**

**уз преднацрт Инструкције о измјенама и допунама Инструкције о**

**поступку остваривања царинских и пореских ослобађања у складу са**

**Оквирним споразумом о финансијском партнерству између Европске комисије и**

**Босне и Херцеговине о посебним аранжманима за спровођење финансијске помоћи**

**Уније Босни и Херцеговини у оквиру Инструмента претприступне помоћи (ИПА III)**

**Правни основ и разлози за доношење**

Правни основ и надлежност Управе за индиректно опорезивање за доношење Инструкције о измјенама и допунама Инструкције о поступку остваривања царинских и пореских ослобађања у складу са Оквирним споразумом о финансијском партнерству између Европске комисије и Босне и Херцеговине о посебним аранжманима за спровођење финансијске помоћи Уније Босни и Херцеговини у оквиру Инструмента претприступне помоћи (ИПА III) произилази из члана 15. Закона о Управи за индиректно опорезивање ("Службени гласник БиХ", број 89/05) и члана 61. став 2. Закона о управи ("Службени гласник БиХ", бр. 32/02, 102/09 и 72/17), а уз сагласност Министарства финасија и трезора БиХ, Министарства спољне трговине и економских односа БиХ и Дирекције за европске интеграције, који органи у дјелокругу свог рада, имају одређене надлежности у спровођењу наведеног споразума ИПА III (у даљем тексту: преднацрт Инструкције).

Инструкцијом о поступку остваривања царинских и пореских ослобађања у складу са Оквирним споразумом о финансијском партнерству између Европске комисије и Босне и Херцеговине о посебним аранжманима за спровођење финансијске помоћи Уније Босни и Херцеговини у оквиру Инструмента претприступне помоћи (ИПА III) ("Службени гласник БиХ", број 16/23), прописан је поступак остваривања права на ослобађање од плаћања увозне царине, пореза на додату вриједност и других индиректних пореза *при увозу робе,* односно пуштању робе у слободан промет у царинско подручје Босне и Херцеговине *и ослобађање од плаћања ПДВ-а и акцизе при набавци добара и услуга у Босни и Херцеговини,* у складу са чланом 28. Оквирног споразума ИПА III, а у оквиру аранжмана пружања помоћи ЕУ путем Инструмента претприступне помоћи (ИПА III) или било којег другог инструмента Уније, укључујући Програме Уније.

Чланом 28. Оквирног споразума о финансијском партнерству између Европске комисије и Босне и Херцеговине о посебним аранжманима за спровођење финансијске помоћи Уније Босни и Херцеговини у оквиру Инструмента претприступне помоћи (ИПА III) ("Службени гласник БиХ - Међународни уговори", број 7/22), који је ступио на снагу 22.09.2022. године, прописано је да, осим ако је другачије предвиђено секторским споразумом или споразумом о финансирању, порези, царине и накнаде с једнаким учинком нису прихватљиви трошкови у оквиру инструмента ИПА III нити било којег другог инструмента Уније, укључујући Програме Уније.

Разлози за измјене и допуне предње наведене Инструкције произлазе из чињенице да члан 36. (закључених) финансијских споразума за програме територијалне сарадње са земљама чланицама ЕУ који се спроводе у *подијељеном управљању* (програми: Interreg VI-B Јадранско-јонски транснационални програм 2021-2027, Interreg VI-B транснационални Програм за дунавску регију 2021-2027, Interreg Euro-MED транснационални програм 2021-2027, међурегионални програм Interreg Европа 2021-2027, међурегионални програм URBACT IV 2021-2027, Interreg VI-A ИПА Хрватска-БиХ-Црна Гора 2021-2027), садржи одредбу која се реферише на члан 64. став (1) Уредбе ЕУ 2021/1160 (CPR Уредба) према којем, у свим ''програмима територијалне сарадње'' у којима учествују земље чланице ЕУ, тј. у програмима који се проводе у *подијељеном управљању*, ПДВ представља прихватљив трошак у уговорима чија вриједност износи до пет милиона еура (са укљученим ПДВ-ом), што значи да се не спроводи процедура ослобађања од ПДВ-а (ПДВ се плаћа).

Имајући у виду напријед наведено, припремљен је преднацрт Инструкције с циљем њеног усаглашавања са чланом 64. Уредбе ЕУ 2021/1160, односно релевантном одредбом из предње наведених финансијских споразума.

Чланом 1. преднацрта Инструкције, у члану 3. основног текста додаје се нови став (3) којим се прописује изузетак према којем се не врши ослобађање од плаћања ПДВ-а (ПДВ се плаћа) и то у уговорима наведеним у том ставу чија вриједност износи до пет милиона еура (са укљученим ПДВ-ом) а који су закључени у оквиру ''програма територијалне сарадње'' у којима учествују земље чланице ЕУ, тј. у оквиру програма који се спроводе у *подијељеном управљању*.

Чланом 2. преднацрта Инструкције, листа програма територијалне сарадње имплементираних у индиректном и подијељеном управљању у којима учествује Босна и Херцеговина, наведена у члану 4. став (3) преднацрта инструкције, допуњена је са још два међурегионална програма територијалне сарадње којима је Босна и Херцеговина приступила потписивањем писама сагласности. Поред тога, постојала је потреба да се у споменутој одредби члана 4. став (3) ове инструкције позове на изузетак прописан новим ставом (3) у члану 3. основне Инструкције.

Чланом 3. допуњен је члан 5. у ставу (2) са новом тачког г) у смислу да мјесечни извјештај о издатим потврдама ИПА III ДЕУ и потврдама ИПА III МФТ, садржи и податак: ''ПДВ прихватљив трошка / ПДВ није прихватљив трошак'' (зависно шта је у питању).

Чланом 4. преднацрта Инструкције, измијењен је члан 6. како би се исти ускладио са чланом 1. преднацрта Инструкције (у погледу трошкова ПДВ-а у случајевима наведеним у том члану (којим је извршена допуна члана 3. основног текста са новим ставом (3)). У истом циљу, чланом 5. преднацрта Инструкције измијењен је став (1) у члану 7. основног текста, којом измјеном се прописује изузетак од примјене одредбе члана 7. став (1) за трошкове ПДВ-а у случајевима наведеним у новом ставу (3) члана 3. инструкције.

Чланом 6. преднцарта Инструкције замијењен је Приог 2. са новим Прилогом 2. (образац Потврде ИПА III МФТ).